Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Andrea Galádová, 
Pozícia: vedúca oddelenia medzinárodných meraní
Meno, priezvisko, titul: Mgr. Kristína Čevorová
Pozícia: výskumno-vývojový zamestnanec pre medzinárodné merania
Oddelenie/Odbor: medzinárodné merania
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B2

2. Zahraničná pracovná cesta (ZPC):
Štát, mesto: Lotyšsko, Riga
Vykonaná v dňoch: 18. – 24. 6. 2017
Názov prijímajúcej organizácie: 
Účel cesty: 8th PIRLS National Research Coordinators´ Meeting
Spôsob financovania: z rozpočtu NÚCEM 

3. Rámcový program pobytu:
18.06.2017 – cesta Bratislava – Viedeň – Kodaň – Riga
19.06.2017 – 23.06.2017 - účasť na stretnutí 8th PIRLS National Research Coordinators´ Meeting
24.06.2017 – cesta Riga – Varšava - Viedeň - Bratislava

4. Stručný priebeh rokovaní:
Úvodné stretnutia prebiehali pod vedením zástupcu IEA D. Hastedta a hlavných predstaviteľov medzinárodného centra štúdie PIRLS z Boston College Iny Mullis a Micka Martina. Účastníci boli oboznámení s časovým harmonogramom ďalšieho priebehu štúdie a prípravnými prácami k začínajúcemu novému cyklu. I. Johansone a S. LaRoche informovali prítomných o priebehu samplingu hlavného merania o počte krajín, škôl, učiteľov a žiakov zapojených do jednotlivých modulov štúdie. Väčšina zúčastnených krajín splnila prísne kritéria účasti a realizácie priebehu testovania. Nasledovala informácia ohľadom kvality zberu dát a štatistických procedúr ich spracovávania. Spáva obsahovala taktiež informáciu o priebehu a výsledku medzinárodného monitoringu kvality priebehu testovania.
Ťažiskové rokovania stretnutí viedli zástupcovia Boston College, DPC Hamburg a Statistic Canada a boli zamerané na záverečnú kontrolu jednotlivých kapitol medzinárodnej správy PIRLS 2016. Národní koordinátori štúdie mali možnosť kapitoly pripomienkovať. Diskusia sa venovala hlavne témam ako tvorba škály pre porovnanie dosiahnutých výsledkov jednotlivých zúčastnených krajín, sledovanie trendov jednotlivých cyklov, výkon z hľadiska vedomostných úrovní a spracovaniu kontextuálnych premenných získaných z dotazníkov pre školu, žiaka, rodič a učiteľa. Podklady z medzinárodnej správy sú súčasťou tvorby krátkej správy o výsledkoch Slovenska a následne Národnej správy štúdie PIRLS.  
Na stretnutí boli tiež národní koordinátori požiadaní o finálne pripomienkovanie národných príspevkov do pripravovanej Encyklopédie, ktorá zahŕňa stručný prehľad vzdelávacích systémov zúčastnených krajín.
Počas stretnutí bol národným koordinátorom okrem výsledkov krajín zapojených do ePIRLS 2016 predstavený návrh a vízia elektronického testovania štúdie PIRLS v nadchádzajúcom cykle realizovanom v roku 2021 ePIRLS Online Reading spolu s ukážkami úloh.
Predstavitelia Dánska, Ruska, Taiwanu, Francúzska, Švédska a Talianska informovali o plánoch zverejnenia výsledkov štúdie PIRLS na národnej úrovni.
Záverečné stretnutia boli venované používaniu novej verzie softvéru IDB Analyzer a pracovnému workshopu spojeného s tréningom pri spracovávaní dát a analýz. Účastníci si mohli prakticky vyskúšať a overiť výsledky niektorých analýz, ktoré budú zverejnené v medzinárodnej správe a získať tak viac skúseností pri tvorbe národných výstupov.

5. Odporúčané závery:
Pri spracovávaní dát medzinárodných štúdií vždy používať štatistický softvér zohľadňujúci špecifiká realizácie medzinárodných štúdií ako sú napr. sampling, dizajn testov, používanie PV, váh. Odporúčaný je IDB Analyzer – program automaticky pracuje s váhami žiakov, učiteľov a škôl a s plausible values a vďaka tomu prináša presné analýzy, bez zahrnutia týchto prvkov sú výpočty nepresné.

6. Prehľad prinesenej dokumentácie a miesto jej uloženia:
Dokumentácia prezentovaná na stretnutí bola v elektronickej podobe a po zaslaní medzinárodným centrom bude uložená u národnej koordinátorky štúdie PIRLS. 

7. Osobitne vyhotovený očakávaný prínos ZPC:
Pripravuje sa zverejnenie PIRLS Encyklopédie v septembri 2017 a medzinárodná správa bude oficiálne publikovaná v decembri 2017. Finálna verzia databázy bude zverejnená v začiatkom roku 2018.
Svojím obsahom stretnutie prinieslo mnoho informácií a praktických skúseností pre tvorbu výstupov. Bolo to posledné stretnutie národných koordinátorov štúdie PIRLS 2016 pred oficiálnym zverejnením medzinárodnej správy.

8. Spôsob zverejnenia výsledkov ZPC, prenos získaných informácií
Výsledky zo stretnutia nebudú zverejnené, pretože až do oficiálneho vydania Medzinárodnej správy podliehajú utajeniu. 

Svojím podpisom súhlasím so zverejnením správy na internete.

Správu vypracoval: Andrea Galádová, Kristína Čevorová

Dátum: 26.6.2017

Správu schválil: